22. schôdza NR SR - 11.deň - B. popoludni
Dátum: 2024-11-07
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

72. Aáá, pán, tak to bolo krásne hneď v úvode, zakýval mi, že ma rád vidí, tak ďakujem, pán Garaj, ďakujem veľmi pekne, som veľmi rád, že ma rád vidíte. Milí priatelia, chcem vám, hlavne vám doma, ktorí pozeráte teraz v tejto chvíli, povedať, o čo ide v tomto zákone a čo idú robiť. Idú robiť miliardový biznis, miliardový biznis na životnom prostredí, pretože majú pripravených stovky projektov, ktoré chcú použiť, ktoré chcú vykšeftovať, na ktorých chcú zarobiť, ale poporiadku. Počuli ste pána Ferenčáka, ktorý tu naozaj dal prílepok, Ondrej Dostál, nebudem sa k tomu vracať, ale mu to naozaj vysvetlil, že to je naozaj prílepok, ale počuli ste Ferenčáka, že Budaj je ekoterorista a oni veľmi radi nazývajú mimovládky, občianske združenia ekoteroristami, a práve preto chcú tieto mimovládky dať nabok a poviem aj prečo. Ale vrátim sa ešte k Ferenčákovi, Ferenčák je človek, ktorý falšuje hlasovania v Kežmarku, ktorý robí podvody tam, poslanci píšu, že aké podvody robí, Ferenčák robí obrovské kšefty, to tu píšu poslanci Ferenčákovi, tak čo je, Ferenčák, kde je? Škoda, že tu nie je. Tak to je regionálny terorista. Pán Ferenčák, niekedy je radšej mlčať zlato a vy tam, čo v Kežmarku robíte, tak to je hanba. Ale vráťme sa k téme, vráťme sa k téme. Prečo chcú dať preč rôzne organizácie, rôzne mimovládky, občianske združenia, aby neboli účastníci konania. Prečo chcú, len aby boli zúčastnené osoby? Už ste o tom počuli, ale účastník konania môže zasahovať do konania, môže podať odvolanie a keď bude len zúčastnený, tak to nemôže, nemôže to urobiť. Oni sa strašne boja mimovládok, pretože mimovládky, milí občania, vám zachránili lesy, keď tu drevožrút a lykožrút Žiga raboval, keď tu SNS rabovali, tak mimovládky a občianske združenia, o ktorých rozprávajú, že sú to ekoteroristi, potrebujú ich pošpiniť, tak títo, tí, tieto občianske združenia zachránili obrovské hodnoty, zachránili naše životné prostredie! Už ste to tu počuli, ale poviem vám to pomaličky, aby ste to pochopili. V roku 2010 dostal Fico z Európskej únie po hlave a povedali mu, Fico, okamžite to zmeň a zaraď občianske združenia a mimovládky, aby boli účastníci konania. Tak Fico to urobil v 2010 a zaradil tieto mimovládky ako účastníkov konania. Teraz Fico to ide dať preč. No a prečo? Fico dobre vie, že keď toto zruší, keď prejde zákon od človeka tu vedľa mňa, ktorý ma tu krásne vidí a kýva mi, prečo to tak je? No pretože oni majú v šuplíkoch pripravené projekty, majú tam pripravený biznis. Hovorí vám niečo Pečniansky les? Hovorí vám to niečo? Hovorí vám niečo Migaľ? Prečo Migaľ sa tak obhajoval. Viete, Migaľ dostal v roku, teda myslím, že tohto alebo minulý rok dostal 237 000 – MediaRik na vybudovanie takého krásneho zariadenia pri vode. Dobrý biznis a on rozpráva, že vlastne on už tam ani nie je. Nie, nie je to pravda. Migaľ dostal peniaze, dostal dotáciu 237 000 a teraz Migaľ bude si môcť vybudovať, čo chce, kde chce, ako chce, veď občianske združenia do toho nebudú zasahovať. Pán Garaj, ja neviem, kto vám to povedal, aby ste tu vystúpili pred chvíľočkou, ale naozaj to, čo vám povedali, Ondro Dostál vám to vysvetlil, viete, vy vystúpite, poviete, že no tak ja s tým súhlasím, už je všetko v poriadku. No nie je všetko v poriadku. Neverte im, pán Garaj. Choďte rýchle preč z tej SNS, naozaj. Oni vás tam zavádzajú. Počuli sme, že tu navrhli na výbore aj takzvanú fikciu rozhodnutia a to je to, keď sa nevyjadrí príslušný orgán s nesúhlasným stanoviskom včas, tak platí, že vlastne oni môžu robiť, čo chcú. A zopakujem vám to, milí Slováci, ešte raz pomaličky. Oni potrebujú, potrebujú tento stav, aby mohli rozhodovať mimo mimovládok a občianskych združení. Už som to povedal, ale zopakujem to polopaticky, majú pripravené projekty, biznis, miliardový biznis, ktorý idú robiť. On to Fico potom zase dá naspäť do toho stavu, ako bolo v roku 2010, určite to tam vráti, ale už budú právoplatne rozhodnuté projekty schválené, už bude všetko tak krásne urobené, aby to nikto nemohol zvrátiť. No a vy Slováci? Vedľa vás, predstavte si, že niekto postaví v nejakom chránenom území chatu a vy ste proti tomu. Máte občianske združenie alebo obrátite sa na nejaké občianske združenie a oni vám povedia, no viete, my sme sa aj proti tomu postavili, ale oni nás brali iba ako zúčastnené osoby, oni vôbec nebrali náš zreteľ. Tak viete, čo si môžete? Pískať, alebo sťažovať sa na lampáreň. To bude ešte lepšie. Toto je, toto je ten zákon, toto je biznis! Vy sa nehanbíte označovať ľudí, ktorí naozaj celý svoj život v organizáciách, občianskych združeniach zasvätili ochrane životného prostredia ako ekoteroristov? Vy ich potrebujete pošpiniť. To ste vy. Pošpiniť človeka. Tak ako to urobil Migaľ. Postavil sa pred kaštieľ a povedal. Toto je Matovičove tu za mnou, tri dni pred voľbami. A keď mu povedali, ale veď ty si klamár, Migaľ, ty si klamal. No a čo a čo, že som klamal, to je normálne. Toto sú oni. Toto je ich biznis. Milí Slováci, milé Slovenky ako vás oslovuje jeden smerohlasácky populista jednoducho to, čo sa tu deje, nie je o národe, nie je o pomoci národu, je to o ich kšeftoch, o ich kšeftovaní. My jednoducho len vystúpime a povieme to, lebo nič iné nemôžme urobiť, oni si to aj tak odsúhlasia. Nevyrušujem pána Dubéciho? Nevyrušujem ho? Nevyrušujem vás? Dobre. Aby som vás nevyrušoval. Oni si jednoducho, viete, je tu málo ľudí a to vyrušuje, to, ale nevadí. Oni si jednoducho urobia, urobia si tak, ako chcú. Oni majú, oni majú na saláme to, že či to životnému prostrediu bude pomáhať, alebo nebude to životnému prostrediu pomáhať. Pre nich je dôležitý, ďakujem, pán Dubéci, pre nich je dôležitý biznis. Ďakujem veľmi pekne.